‘તમે સાચવજો હોં. ઉષાબહેન હવે શું કરશે ? સુધીરભાઈને કંઈ થઈ જશે તો ?’ રેખા બોલ્યાં કરતી હતી. કદાચ, પહેલી વાર એને ઉષાબહેન કરતાં પોતે સારી સ્થિતિમાં છે એવું લાગી રહ્યું હતું. મધુસૂદનને એ નિર્ણાયક ક્ષણ યાદ આવ્યા કરતી હતી, જ્યારે એણે સો રૂપિયાની નોટોની થપ્પી લેવા માટે હાથ લંબાવવા કોશિશ કરી હતી, પણ એનાથી તેમ થઈ શક્યું ન હતું. ધારો કે એ સમયે એણે એ નોટોની થપ્પી હાથમાં લીધી હોત તો ? તો શું થયું હોત ?